作者:徐再思
標題:雙調・清江引苕溪
內容:駝風兩橋分燕尾，人物風流地。白雲四面山，明月雙溪水，身在董元圖畫裡。盤龍寺山僧定回月半吐，叱吒神龍處。空廊舊爪痕，古殿新盤路，捲起講華臺下雨。春夜雲間玉簫三四聲，人倚闌干聽。風生翡翠欞，露滴梧桐井，明月半簾花弄影。私歡梧酮畫闌明月斜，酒散笙歌歇。梅香走將來，耳畔低低說：後堂中正夫人沉醉也。笑靨兒東風不知何處來？吹動胭脂色。旋成一點春，添上十分態，有千金俏人兒誰共買。相思相思有如少債的，每日相催逼。常挑著一擔愁，準不了三分利，這本錢見他時才算得。